

	המאפיין
	הערות לניקוד

	7.5 נסועה פרטית
תאריך עדכון: 20/11/2025
	ניקוד מרבי – 2.5 לבניינים שאינם למגורים; 3.5 לבנייני מגורים
מאפיין זה יחליף את מאפיין 7.1 סעיף 2 הקיים בשלמותו, לרבות הניקוד.  
אם מצטבר ניקוד נוסף מעבר לניקוד המרבי המתאפשר במאפיינים הקיימים, יילקח הניקוד הנוסף ממאפיין 9.1 בפרק החדשנות.


מטרה
לעודד שימוש ברכבים בעלי דרגת זיהום ומופחתת ולאפשר טעינה רציפה ובטוחה

	 
	קריטריונים להערכה
	ניקוד

	1. 
	תשתית טעינה לרכב חשמלי (מגורים בלבד):
יסופקו תשתיות טעינה לרכב חשמלי לסך כל מקומות החניה המשמשים את דירות המגורים. התשתיות יהיו על פי תקנות התכנון והבנייה (התקנת מקומות חניה), התשפ"ב-2022 ויכללו:
· לוח חשמל לטעינת רכב חשמלי המחובר לרשת החשמל, או כמה לוחות חשמל כאמור, המתאים במידותיו ובתכונותיו להזנת מתקני טעינה לרכב חשמלי.
· חיבור חשמל ללוח החשמל שגודלו לא יפחת ממכפלת 3 קילו־ואט ב־20 אחוזים ממספר מקומות החניה.
· מובלים המחברים את לוח החשמל לכל אחד ממקומות החניה.
לוח החשמל יותקן בשטח משותף בבניין ומיועד אך ורק להזנת מתקני טעינה לרכב חשמלי.

	2.
	עמדות טעינה לרכב חשמלי:
	

	2.1
	מגורים
2.1.1 יסופקו עמדות טעינה לרכב חשמלי בעבור 2 עמדות משותפות הזמינות לכלל דיירי הבניין.
הערה: חניות אלו ייצבעו בגוון ירוק וישולטו כך שאפשר יהיה לזהותן.


2.1.2 יסופקו מספר עמדות טעינה לרכב חשמלי על פי המדרג שלהלן:
· עבור 10% מסך יחידות  הדיור.
· עבור 30% מסך יחידות הדיור.  
· עבור 50% מסך יחידות הדיור.
· עבור 70% מסך יחידות הדיור.

	בניינים שאינם למגורים
יסופקו מספר עמדות טעינה לרכב חשמלי על פי המדרג שלהלן:
· בעבור 5% מסך החניות
· בעבור 10% מסך החניות
· בעבור 15% מסך החניות

הערות:
1. חניות אלו ישולטו וייצבעו בגוון ירוק (אלא אם נדרש אחרת) כך שאפשר יהיה לזהותן.
2. בכל מקרה תסופק התשתית הנדרשת להספקת החשמל לטעינת רכב חשמלי כמפורט בדרישות תקנות התכנון והבנייה (התקנת מקומות חניה) (תיקון), התשפ"ד-2024.
3. יתקבל ניקוד גם בעבור עמדות בתשלום.
4. עמדות היכולות לשמש כעמדות טעינה בו זמנית ליותר מרכב אחד ייספרו על פי מספר הרכבים שאותם הן יכולות לשמש.

	2.2
	מיקום עמדות הטעינה (בניינים שאינם למגורים בלבד)
עמדות הטעינה לרכב חשמלי בעבור 5% לפחות מסך מקומות החניה ימוקמו באזור הקרוב ביותר לכניסה/כניסות לבניין, למעט עמדות חניית נכים, אם ישנן. 
הערה: 
חניות עם עמדות טעינה נוספות מעבר ל-5% יוכלו להיות ממוקמות באזורי חניה אחרים בבניין. 

	2.3
	עמדת ניפוח אוויר לגלגלים (בניינים שאינם למגורים בלבד)
בקומת הקרקע, באזור פתוח לתחלופת אוויר טבעית שאינה צמודה לקיר, צמחייה מעובה או מחסום רוח אחר, ימוקמו מתקן ניפוח אוויר ומדחס 50 ליטר לחץ אוויר וחיבור לחשמל. כאשר מספר החניות בפרויקט עולה על 100 חניות יותקן מדחס 100 ליטר. 

	שיפוץ

	אין דרישות נוספות.


 
	גרעין ומעטפת

	אין דרישות נוספות.



ראיות נדרשות

	שלב מקדמי – בקשה להיתר

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
הצהרת יזם או מתכנן רלוונטי המפרטת את ההנחיה לעמידה בדרישות הקריטריון המפורטות.




	שלב א – תכנון הבניין
	שלב ב – התאמה בין הביצוע לתכנון

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
1. תשתית טעינה לרכב חשמלי 

· מידות לוחות החשמל לפי תחשיב תשתית חשמל נדרשת על פי תקנות התכנון והבנייה.
· מסמכי תכנון המציגים את תכנון תשתית חשמל, מיקום הלוחות והמובילים, על פי דרישות הקריטריון המפורטות. 




2. עמדות טעינה לרכב חשמלי
· נדרש תחשיב מספר עמדות טעינה.
· מסמכי תכנון המציגים כמות ומיקום של עמדות הטעינה, סימון החניות, לפי העניין.





3. עמדת ניפוח אוויר לגלגלים (לא רלוונטי לבנייני מגורים)
מסמכי תכנון המציגים את המפורט להלן: חיבור לחשמל, אפיון ומיקום של עמדת ניפוח אוויר והמדחס, על פי דרישות הקריטריון המפורטות.
	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
1. תשתית טעינה לרכב חשמלי (בנייני מגורים בלבד)
· מבדק בשטח הנבדק על ידי מעבדה מאושרת, המאמת והמתעד את תשתית החשמל לטעינת רכבים חשמליים שהותקנה בפועל, על פי דרישות הקריטריון המפורטות.
או
עדות מצולמת המאשרת את תשתית החשמל לטעינת רכבים חשמליים שהותקנה בפועל בשטח הנבדק, על פי דרישות הקריטריון המפורטות. 
או שילוב בין החלופות: מבדק בשטח או עדות מצולמת או אישור מתכנן רלוונטי. 
2. עמדות טעינה לרכב חשמלי
מבדק בשטח הנבדק על ידי מעבדה מאושרת, המאמת והמתעד את המפורט להלן: כמות ומיקום של עמדות הטעינה; סימון החניות בפועל בשטח הנבדק, על פי דרישות הקריטריון המפורטות, לפי העניין.
או
עדות מצולמת המאשרת את המפורט להלן: כמות ומיקום של עמדות הטעינה; סימון החניות בפועל בשטח הנבדק, על פי דרישות הקריטריון המפורטות, לפי העניין.
או שילוב בין החלופות: מבדק בשטח או עדות מצולמת.
3. עמדת ניפוח אוויר לגלגלים (לא רלוונטי לבנייני מגורים)
· מבדק בשטח הנבדק על ידי מעבדה מאושרת, המאמת והמתעד את המפורט להלן: חיבור לחשמל, סוג ומיקום של עמדת ניפוח אוויר והמדחס שהותקנו בפועל בשטח הנבדק, על פי דרישות הקריטריון המפורטות.
או
עדות מצולמת המאשרת את המפורט להלן: חיבור לחשמל, סוג ומיקום של עמדת ניפוח אוויר והמדחס שהותקנו בפועל בשטח הנבדק, על פי דרישות הקריטריון המפורטות.
או שילוב בין החלופות: מבדק בשטח או עדות מצולמת.



	הערות


קישור לתקנות התכנון והבנייה (התקנת מקומות חניה), התשפ"ב-2022:
chrome-extension://efaidnbmnnnibpcajpcglclefindmkaj/https://www.osh.org.il/UploadedImages//03_2023/kt_10326.pdf
קישור זה הוא בתוקף בעת פרסום תקן.

מאגר מקרי בוחן באתר משרד הגנת הסביבה, לרבות מדריך וקישור לטופס רישום והערות למאפייני מקרי בוחן:
https://www.gov.il/he/pages/pioneer-clauses 

